[{"text_idx": "#000001", "text": "Hosur estas fama komerca strato en Bangalore, Hindio. Sur tiu strato kolektig\u0302as kompanioj de diversaj konataj markoj, kiel ekzemple Intel, General Motors au\u0306 Microsoft. Tie estas ankau\u0306 la kompanio SUNPA (c\u0302ine: Shanba) el la provinco Yunnan de suda C\u0302inio. En la jaro 2002, la hinda kompanio SIRISHTI faris investon kaj starigis vend-reton por importi teknologion por telematika kuracado kaj rilatajn produkaj\u0302ojn de la c\u0302ina kompanio. SUNPA ankau\u0306 konstruis esploran bazon en Bangalore por ke la du flankoj faru koncernajn trejnadojn kaj realigu reciprokan kompletigon tra la inters\u0302ang\u0302oj. Tiaj kunlaboroj estas ne maloftaj en la regionoj c\u0302e la landlimoj de la kvar landoj: C\u0302inio, Banglades\u0302o, Birmo kaj Hindio."}, {"text_idx": "#000002", "text": "En 1999, la c\u0302ina provinco Yunnan proponis establi forumon por kunlaboroj inter la kvar landoj. G\u0302is nun, oni jam sukcese okazigis 11 fojojn la Forumon por Ekonomiaj Kunlaboroj inter Banglades\u0302o, C\u0302inio, Hindio kaj Birmio lau\u0306vice en la nomitaj kvar landoj. Ekde majo 2013 g\u0302is junio 2014, c\u0302ina prezidanto Xi Jinping kaj c\u0302ina c\u0302efministro Li Keqiang akcentis la koncepton konstrui la ekonomian koridoron tra la kvar landoj por krei la komunumon de interesoj."}, {"text_idx": "#000003", "text": "La koncernaj landoj de la koridoro povas decidi kiuj partoj de la lando partoprenu la ekonomian kunlaboron. La elektitaj regionoj konsistigas 6.7% de la monda log\u0302antaro kaj havas la ekonomian kvanton je 2% de la monda totalo, apartenante al relative malric\u0302aj mondpartoj. Samtempe, tiuj regionoj en kiuj la koridoro estos konstruita, situas c\u0302e la krucig\u0302o de suda Azio kaj sudorienta Azio. La koridoro farig\u0302os la plej oportuna surtera trairejo de sudokcidenta C\u0302inio por eliri al la Hinda Oceano, kaj g\u0302i kunligos C\u0302inion kun Hindio -- temas pri la du plej grandaj disvolvig\u0302antaj landoj en la mondo. C\u0302irkau\u0306 la koridoro, la regiono farig\u0302os ekonomie la plej vigloplena loko de Azio kaj ec\u0302 de la tuta terglobo."}, {"text_idx": "#000004", "text": "En la estonteco, la kvarlanda ekonomia koridoro, kun la subteno de lau\u0306vojaj urboj, kun la helpo de fervojoj kaj s\u0302oseoj kiel transportiloj kaj ligiloj, kaj sur la fundamento konsistanta el personaro, log\u0302istiko, informadiko kaj investado, pli kaj pli rapidigos sian pas\u0302on al la formigo de reigona ekonomio kun la karakterizaj\u0302oj de reciproka kompletigo, regiona labordivido, kunaga disvolvo kaj komuna progreso. Tio celas krei en la koncernaj landoj novajn vojon kaj spacon por strategiaj kunlaboroj."}, {"text_idx": "#000005", "text": "Redaktoroj: Zhang Shuang kaj Xie Ruifeng"}]